*Kitos reikšmės – Baraginė (reikšmės).*

| Baraginė |
| --- |
| Baraginės kaimo centras |
|  |
| 

BaraginėBaraginė

 |
| **Koordinatės** | 54°35′06″š. pl. 23°26′20″r. ilg.﻿ / ﻿54.585°š. pl. 23.439°r. ilg.﻿ / 54.585; 23.439﻿ (Baraginė)Koordinatės: 54°35′06″š. pl. 23°26′20″r. ilg.﻿ / ﻿54.585°š. pl. 23.439°r. ilg.﻿ / 54.585; 23.439﻿ (Baraginė) |
|  |
| **Apskritis** | Marijampolės apskrities vėliava Marijampolės apskritis |
| **Savivaldybė** | Marijampolės savivaldybės vėliava Marijampolės savivaldybė |
| **Seniūnija** | Marijampolės seniūnija |
|  |
| **Gyventojų** (2021) | 469  |
|  |
|  **Vikiteka** | Baraginė |
|  |
| 

| Vietovardžio kirčiavimas  (1 kirčiuotė)  |
| --- |
|
| *Vardininkas:* | Barãginė |
| *Kilmininkas:* | Barãginės |
| *Naudininkas:* | Barãginei |
| *Galininkas:* | Barãginę |
| *Įnagininkas:* | Barãgine |
| *Vietininkas:* | Barãginėje |

 |

**Baraginė** – kaimas Marijampolės savivaldybėje, 7 km į šiaurės rytus nuo Marijampolės. Šiaurės rytiniu pakraščiu teka Šešupės dešinysis intakas Valčiuva. Seniūnaitijos centras. Veikė Baraginės pagrindinė mokykla, paštas (LT-69491). Šiuo metu Baraginėje veikia Baraginės kaimo bendruomenė, Marijampolės kultūros centro Baraginės skyrius, biblioteka (joje renkama kaimo istorija, yra išleistos kelios knygos).

Baraginėje veikiantis Marijampolės kultūros centro Baraginės skyrius kartu su Baraginės kaimo bendruomene ir biblioteka organizuoja įvairius renginius, pritraukiančius įvairaus amžiaus bei socialinių sluoksnių grupes. Kaimo 225-mečiui paminėti buvo pastatytas paminklas. Kaime nuolat prižiūrimos viešosios erdvės. Gegužės–birželio mėnesių sekmadieniais prie Baraginės kaimo kryžiaus gyventojai tradiciškai renkasi giedoti. Kaime vyksta tradiciniai renginiai – Užgavėnės, vasaros šventė, rudens šventė.

Etimologija
-----------

2007 m. renkant ir tyrinėjant kaimo istoriją, buvo nustatyta, jog anksčiau kaimo vietoje tekėjo Beragio upelis. Manoma, jog Baraginės kaimo pavadinimas kilo būtent iš šio upelio.

Baraginė yra priesagos *-inė* vedinys iš žodžio *baragas* („prikabinama prie keturių karčių pakeliama ir nuleidžiama pastogė šienui, šiaudams, durpėms krauti; maniežo pastogė").

Istorija
--------

Baraginės pradžios mokyklos moksleiviai ir mokytojai, 1932 m.
Pirmasis kaimo paminėjimas rašytiniuose šaltiniuose užfiksuotas 1782 m. kai Vilniaus vyskupas Ignotas Masalskis Prienų parapijai priskyrė Baraginės kaimą. Vėliau, 1783 m. Vilniaus vyskupas Ignotas Masalskis įkūrė Marijampolės parapiją ir jai priskyrė Baraginės kaimą.

Tarpukariu kaime vyko intensyvi žemdirbystė - 1939 m. duomenimis, ūkininkams iš viso priklausė 209 hektarai žemės. 1911 m. įsteigta pradžios mokykla.

Sovietmečiu, pradėjus vykdyti kolektyvizaciją, buvo vykdomas aplinkinių kaimų gyventojų iškeldinimas į Baraginės kaimą. 1949–1993 m. atidarytos ir veikusios septynmetė, aštuonmetė, devynmetė mokyklos. 1949 m. atidaryti kultūros namai, biblioteka. VII-VIII deš. kaime vyko intensyvi namų statyba, didėjo gyventojų skaičius. 1950–1992 m. buvo kolūkio centrinė gyvenvietė.

Lietuvos nepriklausomybės atgavimo paskelbimo laikotarpiu, permainos paveikė ir kaimą - 1989 metais kaime pastatytas naujas Baraginės kaimo kryžius,1993–2009 m. duris atvėrė ir veikė Baraginės pagrindinė mokykla.

2006 m. Baraginėje įkurta Baraginės kaimo bendruomenė. 

2023 m. paskelbta mažąja Lietuvos kultūros sostine Marijampolės apskrityje.

Iš Baraginės yra kilęs pedagogikos mokslų profesorius Kazys Žukauskas, šalimais buvusio Nendriniškių kaimo - Juozas Montvila (1885–1912), Romos katalikų kunigas, spaudos darbuotojas, savo sielovados pareigą skęstančiame laive „Titanikas" atlikęs iki pat mirties.

| Administracinis-teritorinis pavaldumas |
| --- |
|
| –1950 m. | Marijampolės valsčius | Marijampolės apskritis |
| 1950–1954 m. | Baraginės apylinkės centras | Marijampolės (Kapsuko) rajonas |
| 1954–1963 m. | Būdviečių apylinkė |
| 1963–1995 m. | Trakiškių apylinkė |
| 1995–2000 m. | Marijampolės seniūnija | Marijampolės rajono savivaldybė |
| 2000– | Marijampolės savivaldybė |

Baraginė dabar
--------------

Paminklas, skirtas Baraginės kaimo 225 metų sukakčiai
Šiuo metu kaime veikia Baraginės kaimo bendruomenė, Marijampolės kultūros centro Baraginės skyrius, biblioteka, kuriasi įvairios įmonės. Bendruomenės pastangomis yra gerinama kaimo infrastruktūra - įrengti bendruomenės namai, tvarkomos viešosios erdvės, kuriamos ir tvarkomos lankytinos vietos, įrenginėjami sporto ir laisvalaikio įrengimai. Kaimo bendruomenės ir Marijampolės kultūros centro Baraginės skyriaus pastangomis organizuojami tiek tradiciniai, tiek nauji renginiai.

Kasmet kaime vyksta tradicinė vasaros šventė „Dainų ir šokių sūkury...", kapelų šventė „Sueikim, susiedai", kalėdinio laikotarpio renginiai, pritraukiantys didelį žiūrovų ir dalyvių skaičių. Baraginės jaunimo kapela „Svaja" dalyvauja kaimo šventėse, respublikiniuose renginiuose ir konkursuose, Dainų šventėse, išvyksta koncertuoti ir į užsienį. 

Dėl patogaus susisiekimo su Marijampolės miestu, ir vos už kilometro įsikūrusia Marijampolės LEZ, kaimas yra patrauklus jaunoms šeimoms, kaimo gyventojų skaičius išlieka stabilus ar kinta nežymiai. 

Baraginėje puoselėjami liaudies papročiai ir tradicijos - vyksta liaudies kolektyvų pasirodymai, minėjimai, tradicinės šventės. Gegužės–birželio mėnesių sekmadieniais prie Baraginės kaimo kryžiaus gyventojai tradiciškai renkasi giedoti. 2020 metais kaime vyko medžio drožėjų pleneras, kurio metu buvo kuriamos skulptūros remiantis pasakų ir kaimo motyvais.

Gyventojai
----------

|  |
| --- |
|  **Demografinė raida tarp 1888 m. ir 2021 m.** |
| **1888 m.** | **1923 m.sur.** | **1959 m.sur.** | **1970 m.sur.** | **1979 m.sur.** | **1984 m.** |
| 136 | 112 | 94 | 317 | 491 | 555 |
| **1989 m.sur.** | **2001 m.sur.** | **2011 m.sur.** | **2021 m.sur.** | **-** | **-** |
| 580 | 599 | 509 | 469 | - | - |
| 

| Demografinės raidos histograma |
| --- |
| 
 |

 |

Šaltiniai
---------

1. ↑  Aldonas Pupkis, Marija Razmukaitė, Rita Miliūnaitė. Vietovardžių žodynas. – Vilnius, Mokslo ir enciklopedijų leidybos institutas, 2002. ISBN 5-420-01497-1. // (internetinis leidimas) [sudarytojai Marija Razmukaitė, Aldonas Pupkis]. ISBN 978-9955-704-23-2.
2. ↑  Lietuvos vietovardžių geoinformacinė duomenų bazė. *Prieiga internete*
3. ↑  Списки населенныхъ мѣстъ Сувалкской губерніи: как матеріалъ для историко-этнографической географіи края. Собралъ Э. А. Вольтеръ. Санктпетербургъ, 1901. (Archive.org nuoroda)
4. ↑  *Lietuvos apgyventos vietos: pirmojo visuotinojo Lietuvos gyventojų 1923 m. surašymo duomenys*. Kaunas: Finansų ministerija. Centralinis statistikos biūras, 1925.
5. ↑  *Lietuvos TSR kaimo gyvenamosios vietovės 1959 ir 1970 metais (Visasąjunginių gyventojų surašymų duomenys)*. Vilnius: Centrinė statistikos valdyba prie Lietuvos TSR Ministrų tarybos, 1974.
6. ↑  *Lietuvos TSR kaimo gyvenamosios vietovės (1979 metų Visasąjunginio gyventojų surašymo duomenys)*. Vilnius: Lietuvos TSR Centrinė statistikos valdyba, 1982.
7. ↑  *Baraginė*. Tarybų Lietuvos enciklopedija, T. 1 (A-Grūdas). – Vilnius: Vyriausioji enciklopedijų redakcija, 1985. // psl. 204
8. ↑  *Kaimo gyvenamosios vietovės (1989 metų Visuotinio gyventojų surašymo duomenys)*. Vilnius: Lietuvos Respublikos Statistikos departamentas, 1993.
9. ↑  *Marijampolės apskrities gyvenamosios vietovės ir jų gyventojai*. Vilnius: Statistikos departamentas, 2003.
10. ↑  *Gyventojai gyvenamosiose vietovėse: Lietuvos Respublikos 2011 metų gyventojų ir būstų surašymo rezultatai*. Vilnius: Statistikos departamentas, 2013.
11. ↑  *Gyventojai gyvenamosiose vietovėse: Lietuvos Respublikos 2021 metų gyventojų surašymo rezultatai*. Vilnius: Statistikos departamentas, 2022.

Nuorodos
--------

* Kaimo bendruomenės svetainė Archyvuota kopija 2022-09-15 iš Wayback Machine projekto.